אין דורכין עם העובד כוכבים בגת <i>(או גיגית) (מרדכי ותוספות פ' ר"י ומהרי"ק שורש ל"ב) </i>שמא יגע בידים וינסך ואפילו היה כפות: <i>הגה: ואם דרך כל מה שנמשך מכחו ויצא לחוץ נאסר (ב"י) וע"ל סימן קכ"ד והא דאין דורכים עם העובדי כוכבים היינו בגיגית או בגת שדרך להמשיך משם היין וגזרינן קודם המשכה אטו לאחר המשכה אבל בעריבה שאין דרך למשוך משם מותר לדרוך עמו וכן לקנות ממנו ענבים דרוכות בעריבה הואיל ואין דרך למשוך בעריבות (מהרי"ק שורש ל"ב ועס"ק מ"ו):</i>